Príloha č. 5 súťažných podkladov

**Podmienky účasti**

**1. Osobné postavenie**

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona.

Uchádzač musí spĺňať nasledovné podmienky účasti týkajúce sa osobného postavenia :

1. podľa § 32 ods. 1 písm. a) zákona, že nebol on (uchádzač), ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe. Uvedenú podmienku účasti preukáže uchádzač v súlade s § 32 ods. 2 písm. a) zákona doloženým výpisom registra trestov nie starším ako tri mesiace. Hospodársky subjekt - fyzická osoba predloží výpis z registra trestov nie starší ako tri mesiace, alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydaný živnostenské oprávnenie alebo iné než živnostenské oprávnenie podľa osobitných predpisov/ Hospodársky subjekt - právnická osoba predloží výpisy z registra trestov nie staršie ako tri mesiace, alebo rovnocenné doklady vydané príslušným súdom alebo správnym orgánom v krajine svojho sídla, a to za hospodársky subjekt (len v prípade, že v krajine sídla uchádzača takýto doklad je vydávaný) ako aj za osobu, ktorá je štatutárnym orgánom, alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami hospodárskeho subjektu.

1. podľa § 32 ods. 1 písm. b) zákona, že uchádzač nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. b) zákona doloženým potvrdením zdravotnej poisťovne a Sociálnej poisťovne nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
2. podľa § 32 ods. 1 písm. c) zákona, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. c) zákona doloženým potvrdením miestne príslušného daňového úradu a miestne príslušného colného úradu nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
3. podľa § 32 ods. 1 písm. d) zákona, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku. Uvedenú podmienku účasti preukáže uchádzač v súlade s § 32 ods. 2 písm. d) zákona doloženým potvrdením príslušného súdu nie starším ako tri mesiace.
4. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
5. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.
6. podľa § 32 ods. 1 písm. g) zákona, že sa nedopustil v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ preukázať.

H) podľa § 32 ods. 1 písm. h) zákona, že sa nedopustil v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ preukázať.

Doklady, ktoré sa nepredkladajú:

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

- výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,

- potvrdenie príslušného súdu (konkurz, reštrukturalizácia) podľa § 32 ods. 1 písm. d) a ods. 2 písm. d) zákona,

- výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

**Upozornenie:**

* Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje: krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu.
* Verejný obstarávateľ požaduje predloženie potvrdenie príslušného súdu, nie staršie ako tri mesiace o skutočnosti, že hospodársky subjekt nie je v likvidácii.

Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona – prostredníctvom zápisu do zoznamu hospodárskych subjektov.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

1. **Ekonomické a finančné postavenie podľa § 33 zákona**

Podmienky účasti uchádzačov vo verejnom obstarávaní týkajúce sa finančného a ekonomického postavenia podľa § 33 zákona.

Neaplikuje sa.

1. **Technická a odborná spôsobilosť podľa § 34 zákona**

Podmienky účasti uchádzačov vo verejnom obstarávaní týkajúce sa technickej spôsobilosti alebo odbornej spôsobilosti podľa § 34 zákona.

**Uchádzač preukazuje technickú spôsobilosť alebo odbornú spôsobilosť:**

* 1. **Podľa § 34 ods. 1 písm. a) zákona** – verejný obstarávateľ požaduje predložiť zoznam dodávok tovaru za predchádzajúce 3 roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona.

Za vyhlásenie verejného obstarávania sa považuje zverejnenie oznámenia o vyhlásení verejného   
 obstarávania v Úradnom vestníku Európskej únie.

Minimálna požadovaná úroveň štandardov:

Splnenie vyššie uvedeného uchádzač preukáže predložením zoznamu dodávok rovnakých alebo podobných dodávok tovarov, ako sú uvedené v opise predmetu zákazky – dokladov, vyhotovenými v súlade s nariadeniami EÚ definujúcimi min. štandardy dokladov krajín EÚ, s minimálne rovnakou kvalitou vyhotovenia a úrovňou technického zabezpečenia, aké je v súčasných dokladoch SR, zabezpečenou kombináciou tlačových techník a ochranných prvkov, aké sú v súčasných dokladov SR,  uskutočnených za predchádzajúce tri roky, ktorý musí obsahovať minimálne tri dodávky čistopisov ľubovoľných dokladov národného významu (osvedčení o evidencii, identifikačných dokladov, občianskych preukazov, cestovných dokladov, vodičských preukazov, povolení na pobyt alebo iných dokladov národného významu) v minimálnej súhrnnej hodnote **11 886 000,00 EUR bez DPH**, preukazujúcich technickú spôsobilosť, z toho:

1. dodávku čistopisov dokladov vyrobených zo 100% polykarbonátu formátu ID-1 bez aplikovaného elektronického čipu v objeme minimálne **283 000** kusov čistopisov,
2. dodávka čistopisov dokladov formátu ID-1 s aplikovaným elektronickým čipom v objeme minimálne  **283 000** kusov čistopisov,

Alebo alternatívne k požiadavkám dokladov formátu ID 1 podľa písm. a) a b) :

* dodávka čistopisov dokladov zo 100% polykarbonátu formátu ID 1 s aplikovaným elektronickým čipom v objeme minimálne  **566 000** kusov čistopisov,

1. dodávka čistopisov dokladov formátu ID 3 – cestovné doklady s aplikovaným bezkontaktným čipom v 100% polykarbonátovej karte (s technológiou závesu, ktorý je ukončený pri hornom okraji dátovej karty a neprechádza pozdĺž polykarbonátových vrstiev karty) v objeme minimálne **169 800** kusov čistopisov.

Zo zoznamu dodávok tovaru predloženého uchádzačom, musia vyplývať vyššie uvedené požiadavky, a to tak po formálnej ako aj obsahovej stránke:

1. názov alebo obchodné meno odberateľa, adresu jeho sídla alebo miesto podnikania,
2. názov alebo obchodné meno dodávateľa, adresu jeho sídla alebo miesto podnikania,
3. názov predmetu plnenia zmluvy a stručný opis predmetu plnenia zmluvy,
4. zmluvnú cenu tovaru v EUR bez DPH a skutočne uhradenú cenu za dodávku predmetu zákazky s odôvodnením rozdielu cien,
5. zmluvný počet kusov dokladu,
6. zmluvný termín a skutočný termín dodávky predmetu zákazky s odôvodnením rozdielu termínu dodávky,
7. platnosť zmluvného vzťahu od do,
8. kontaktná osoba za odberateľa - meno, priezvisko, pozícia, aktuálne telefónne číslo, e-mail za účelom prípadného overenia predkladaných informácií,
9. ak odberateľom bol verejný obstarávateľ alebo obstarávateľ podľa tohto zákona, súčasťou zoznamu dodávok tovaru musia byť referencia/referencie alebo ekvivalentný/ekvivalentné doklad/doklady v súlade so zákonom.
   1. **Podľa § 34 ods. 1 písm. m) bod 1 zákona**

Pre potreby verejného obstarávania v prípade národných dokladov je nemožné vyrobiť adekvátne prototypy čistopisov dokladov.

Z uvedeného dôvodu verejný obstarávateľ požaduje predložiť **vzory/specimeny** reálne existujúcich čistopisov dokladov, ktoré uchádzač dodáva/dodával pre iné krajiny, pričom tieto sú vyhotovené v súlade s nariadeniami EÚ definujúcimi min. štandardy dokladov krajín EÚ a zároveň v súlade s Opisom predmetu zákazky, a to pre čistopisy dokladov: občiansky preukaz/ID card, povolenie na pobyt, vodičský preukaz a cestovný pas.

**Vo vyššie uvedenom prípade uchádzač predloží vzory/specimeny reálne existujúcich čistopisov dokladov, ktoré svojimi atribútmi zodpovedajú tomu-ktorému čistopisu dokladu v súlade s Opisom predmetu zákazky, a to v počte 10 kusov pre každú z nižšie uvedených kategórií čistopisov dokladov:**

1. 10 ks vzorov/specimenov s technickými atribútmi požadovanými pre čistopis „občiansky preukaz/ID card“
2. 10 ks vzorov/specimenov s technickými atribútmi požadovanými pre čistopis „povolenie na pobyt“
3. 10 ks vzorov/specimenov s technickými atribútmi požadovanými pre čistopis „vodičský preukaz“
4. 10 ks vzorov/specimenov s technickými atribútmi požadovanými pre čistopis „cestovný pas“.

Ku každej z požadovaných kategórií A. až D. uchádzač musí predložiť vzory/specimeny odlišných čistopisov dokladov.

Na preukázanie schopnosti uchádzača integrovať čip do polykarbonátovej karty formátu ID1 predloží uchádzač 10 ks nepotlačených polykarbonátových kariet so zakomponovaným čipom.

**Ak uchádzač bude predkladať specimeny čistopisu dokladu formátu ID1 (kategórie A. až C.), tak predloží polykarbonátové karty v súlade s Opisom predmetu zákazky:**

* polykarbonátová karta specimenu čistopisu dokladu musí obsahovať grafiku vyhotovenú zodpovedajúcim počtom tlačových farieb, požadovanými tlačovými technikami a rozmerovými parametrami. Zároveň musí obsahovať ochranné prvky – irisový prechod, DOVID prvok, OVI prvok vyhotovený sieťotlačou, štruktúry CLI a reliéfne štruktúry.

**Ak uchádzač bude predkladať specimeny čistopisu dokladu formátu ID3 (kategória D.), tak predloží pasové knižky v zmysle konštrukcie pasovej knižky špecifikovanej v Opise predmetu zákazky**:

* obal pasovej knižky musí obsahovať pozitívny/vystúpený embossing so zreteľne vykreslenými kontúrami a s rozpoznateľnými detailmi motívu,
* predsádka a vnútorné listy pasovej knižky musia obsahovať všetky požadované komponenty: lokalizovaný multitónový vodoznak s rozsahom denzít minimálne na úrovni vodoznaku v súčasných cestovných dokladoch SR, ochranné vlákna a chemickú ochranu (týka sa predsádky a vnútorných listov), integrovaný ochranný prúžok (týka sa vnútorných listov),
* predsádka musí obsahovať grafiku vyhotovenú zodpovedajúcim počtom tlačových farieb, požadovanými tlačovými technikami a rozmerovými parametrami. Zároveň musí obsahovať ochranné prvky: irisový prechod, skrytý obrazec integrovaný v líniovej grafike (hĺbkotlač v dvoch farbách), OVI prvok vyhotovený hĺbkotlačou, skrytý obrazec vyhotovený slepotlačou,
* vnútorné listy musia obsahovať grafiku vyhotovenú zodpovedajúcim počtom tlačových farieb, vrátane farieb irisového prechodu, požadovanými tlačovými technikami a rozmerovými parametrami.
* polykarbonátová karta (s titulnou a dátovou stranou) so zakomponovaným čipom musí obsahovať grafiku vyhotovenú zodpovedajúcim počtom tlačových farieb, požadovanými tlačovými technikami a rozmerovými parametrami. Zároveň musí obsahovať ochranné prvky – DOVID prvok, štruktúry MLI, OVI prvok vyhotovený sieťotlačou, reliéfne štruktúry.

**V prípade, že uchádzač doteraz nevyrábal niektorý z čistopisov dokladov (resp. žiaden čistopis dokladu) s technickými atribútmi požadovanými pre tú-ktorú kategóriu čistopisov dokladov, môže namiesto vzorov/ specimenov predložiť reprezentačné vzorky. Pre tú-ktorú kategóriu čistopisov dokladov je potrebné predložiť 10 ks reprezentačných vzoriek.**

Reprezentačné vzorky, viažuce sa k tej-ktorej kategórii čistopisu dokladu, musia obsahovať komponenty v súlade s Opisom predmetu zákazky.

Reprezentačné vzorky nemusia obsahovať vizuál vychádzajúci z grafického dizajnu súčasných čistopisov dokladov, ale svojimi technickými atribútmi musia spĺňať požiadavky Opisu predmetu zákazky.

Aj v prípade predloženia reprezentačných vzoriek musí uchádzač splniť podmienku predloženia odlišných reprezentačných vzoriek pre každú z  kategórií A. až D.

**Ak uchádzač bude predkladať reprezentačné vzorky s technickými atribútmi požadovanými pre čistopis dokladu formátu ID1 (kategórie A. až C.), tak predloží polykarbonátové karty v súlade s Opisom predmetu zákazky:**

* polykarbonátová karta so zakomponovaným čipom musí obsahovať grafiku vyhotovenú zodpovedajúcim počtom tlačových farieb, požadovanými tlačovými technikami a rozmerovými parametrami. Zároveň musí obsahovať ochranné prvky – irisový prechod, DOVID prvok, OVI prvok vyhotovený sieťotlačou, štruktúry CLI a reliéfne štruktúry. Uchádzač môže použiť komponenty, ktoré využíva na prezentačné účely.

**Ak uchádzač bude predkladať reprezentačné vzorky s technickými atribútmi požadovanými pre čistopis dokladu formátu ID3 (kategória D.), tak predloží pasové knižky v zmysle konštrukcie pasovej knižky špecifikovanej v Opise predmetu zákazky**:

* obal pasovej knižky musí obsahovať pozitívny/vystúpený embossing so zreteľne vykreslenými kontúrami a s rozpoznateľnými detailmi motívu, pričom uchádzač môže použiť komponenty, ktoré využíva na prezentačné účely,
* predsádka a vnútorné listy pasovej knižky musia obsahovať všetky požadované komponenty: lokalizovaný multitónový vodoznak s rozsahom denzít minimálne na úrovni vodoznaku v súčasných cestovných dokladoch SR, ochranné vlákna a chemickú ochranu (týka sa predsádky a vnútorných listov), integrovaný ochranný prúžok (týka sa vnútorných listov), pričom uchádzač môže použiť komponenty, ktoré využíva na prezentačné účely,
* predsádka musí obsahovať grafiku vyhotovenú zodpovedajúcim počtom tlačových farieb, požadovanými tlačovými technikami a rozmerovými parametrami. Zároveň musí obsahovať ochranné prvky: skrytý obrazec integrovaný v líniovej grafike (hĺbkotlač v dvoch farbách), OVI prvok vyhotovený hĺbkotlačou, skrytý obrazec vyhotovený slepotlačou, pričom uchádzač môže použiť komponenty, ktoré využíva na prezentačné účely,
* vnútorné listy musia obsahovať grafiku vyhotovenú zodpovedajúcim počtom tlačových farieb, vrátane farieb irisového prechodu, požadovanými tlačovými technikami a rozmerovými parametrami,
* polykarbonátová karta (s titulnou a dátovou stranou) so zakomponovaným čipom musí obsahovať grafiku vyhotovenú zodpovedajúcim počtom tlačových farieb, požadovanými tlačovými technikami a rozmerovými parametrami. Zároveň musí obsahovať ochranné prvky – irisový prechod, DOVID prvok, štruktúry MLI, OVI prvok vyhotovený sieťotlačou, reliéfne štruktúry, pričom uchádzač môže použiť komponenty, ktoré využíva na prezentačné účely.

**Predložené vzorky úspešného uchádzača zostávajú po ukončení verejného obstarávania v dispozícii verejného obstarávateľa a budú slúžiť počas trvania Rámcovej dohody na overovanie či dodaný Tovar zodpovedá Vzorke, ktorú Predávajúci predložil v rámci ponuky. Po nadobudnutí účinnosti Rámcovej dohody verejný obstarávateľ vráti predložené vzorky neúspešným uchádzačom.**

* 1. **Podľa § 34 ods. 1 písm. d) zákona** - verejný obstarávateľ požaduje predložiť doklady preukazujúce, že uchádzač disponuje opatreniami na zabezpečenie kvality nasledovne:

1. platný certifikát alebo rovnocenný doklad preukazujúci implementáciu procesov zabezpečenia a ochrany, ktoré zaručujú minimálne úroveň normy “ISO 14298:2013 Management of security printing processes” alebo ekvivalentnej normy, pre všetky výrobné prevádzky, ktoré sa budú podieľať pri výrobe čistopisov;
2. platný certifikát alebo rovnocenný doklad preukazujúci implementáciu normy „ISO 27001:2013 Information technology - Security techniques - Information security management systém“ alebo ekvivalentnej normy, preukazujúci, že aktivity uchádzača vo vývoji a výskume, dizajne, výrobe, nasadení a zákazníckej podpore, obchode a program manažmente sú v súlade s požiadavkami stanovenými touto normou.
   1. **Podľa § 34 ods. 1 písm. j) zákona** - verejný obstarávateľ požaduje predložiť zoznam strojového a technického vybavenia, ktoré má uchádzač k dispozícii na plnenie zmluvy, ktorým preukáže, že disponuje ofsetovou tlačiarňou s rozlíšením minimálne na úrovni 10000 DPI. Uchádzač v zozname uvedie typy tlačových strojov (ofsetových, hĺbkotlačových, sieťotlačových), značku, výrobcu a rok výroby. Zariadenia môžu byť preverené obstarávateľom osobne na mieste výroby toho-ktorého čistopisu.

Parametre vyhodnotenia vzoriek v súlade s podmienkami účasti sú uvedené v nasledujúcej tabuľke – ten-ktorý parameter sa hodnotí v prípade, že sa na konkrétnom type dokladov SR nachádza. Parametre sa vyhodnocujú vzhľadom na podmienky uvedené v konkrétnych bodoch Opisu predmetu zákazky.

Súlad vzoriek s minimálnymi štandardmi dokladov krajín EÚ a Opisom predmetu zákazky, za účelom preukázania splnenia podmienok technickej a odbornej spôsobilosti, bude posudzovaný v zmysle normy  
ISO 17025 v súlade s akreditovaným štandardným pracovným postupom.

Vzorky formátu ID 1:

|  |  |
| --- | --- |
| **Posudzované charakteristiky** | **Splnené (áno/nie)** |
| **Formát** |  |
| **Kompozícia** definovaná v zmysle požiadaviek v bodoch „Materiál karty“ |  |
| **Bezpečnostný grafický dizajn** v zmysle Základných požiadaviek na ochranné prvky čistopisov dokladov (v rozsahu technických atribútov grafického dizajnu) |  |
| **Grafika** definovaná v zmysle požiadaviek v bodoch „Grafika“ | |
| * ultratenké líniové motívy – minimálne polovica (50%) týchto liniek musí mať šírku do max. 35 mikrometrov, ostatné môžu mať šírku do max. 40 mikrometrov |  |
| * militexty a mikrotexty |  |
| * UV prvky |  |
| * antikopírovacie prvky |  |
| * OVI prvok (sieťotlač) |  |
| **Tlač** definovaná v zmysle požiadaviek v bodoch „Tlač – predná strana“, „Tlač – zadná strana“ | |
| * ofset (VIS) |  |
| * ofset (VIS – irisový prechod) |  |
| * ofset (UV žiarenie) |  |
| * sieťotlač |  |
| **Kvalita vyhotovenia grafiky** | |
| * sútlač |  |
| * čitateľnosť mikrotextov |  |
| * kontinuálna prefarbenosť liniek (ofset - VIS) |  |
| * kontinuálna prefarbenosť liniek (ofset - UV) |  |
| * kontinuálna prefarbenosť a funkcionalita motívu OVI (sieťotlač) |  |
| **Ďalšie špecifiká** definované v zmysle požiadaviek v bodoch „Ďalšie špecifiká – predná strana“, „Ďalšie špecifiká – zadná strana“ | |
| * DOVID prvok |  |
| * DOVID prvok |  |
| * reliéfne štruktúry s veľkosťou znakov do max. 500 mikrometrov |  |
| * číslo čistopisu |  |
| * zóna pre číslo pre prístup ku karte (CAN) |  |
| * čip |  |
| * štruktúry CLI |  |

Vzorky formátu ID 3:

|  |  |
| --- | --- |
| **Posudzované charakteristiky** | **Splnené (áno/nie)** |
| **Formát** |  |
| **Kompozícia** definovaná v zmysle požiadaviek v bodoch „Konštrukcia pasovej knižky“ |  |
| **Bezpečnostný grafický dizajn** v zmysle požiadaviek v časti „Dátová a titulná strana na polykarbonátovej karte – grafika“ |  |
| **Bezpečnostný grafický dizajn** v zmysle požiadaviek v časti „Vnútorné listy s vízovými stranami – grafika“ |  |
| **Obal** definovaný v zmysle požiadaviek v bode „Obal – materiály“ | |
| * farebný obal |  |
| * razba (zlatá fólia) na prednej strane |  |
| * pozitívny/vystúpený embossing na zadnej strane so zreteľne vykreslenými kontúrami, s rozpoznatelnými detailmi motívu |  |
| **Predsádka – materiál** definovaná v zmysle požiadaviek v bode „Predsádka – materiál“ |  |
| **Grafika** definovaná v zmysle požiadaviek v bode „Predsádka – grafika predná strana“, „Predsádka – grafika zadná strana“ | |
| * líniové motívy (ofset) |  |
| * UV prvky |  |
| * antikopírovacie prvky |  |
| * skrytý obrazec integrovaný v líniovej grafike (hĺbkotlač v dvoch farbách) |  |
| * grafický prvok obsahujúci mikrotexty (hĺbkotlač) |  |
| * OVI prvok (hĺbkotlač) |  |
| **Tlač** definovaná v zmysle požiadaviek v bodoch „Predsádka – tlač“ | |
| * ofset (VIS) | |
| * ofset (VIS – irisový prechod) |  |
| * ofset (UV žiarenie) |  |
| * hĺbkotlač |  |
| **Kompozícia** definovaná v zmysle požiadaviek v bodoch „Polykarbonátová karta s bezkontaktným čipom“ |  |
| **Grafika** definovaná v zmysle požiadaviek v bodoch „Dátová a titulná strana na polykarbonátovej karte – grafika“ | |
| * ultratenké líniové motívy – minimálne polovica (50%) týchto liniek musí mať šírku do max. 35 mikrometrov, ostatné môžu mať šírku do max. 40 mikrometrov |  |
| * militexty a mikrotexty |  |
| * UV prvky |  |
| * antikopírovacie prvky |  |
| * OVI prvok (sieťotlač) |  |
| **Tlač** definovaná v zmysle požiadaviek v bodoch „Titulná strana na polykarbonátovej karte – tlač“, „Dátová strana na polykarbonátovej karte – tlač“ | |
| * ofset (VIS) |  |
| * ofset (VIS – irisový prechod) |  |
| * ofset (UV žiarenie) |  |
| * sieťotlač |  |
| **Ďalšie špecifiká** definované v zmysle požiadaviek v bode „Ďalšie špecifiká dátovej strany“ | |
| * DOVID prvok |  |
| * reliéfne štruktúry s veľkosťou znakov do max. 500 mikrometrov |  |
| * štruktúry MLI |  |
| * čip |  |
| **Kompozícia** definovaná v zmysle požiadaviek v bode „Vnútorné listy s vízovými stranami – materiál“ | |
| * ceninový papier – vodoznak |  |
| * ceninový papier – ochranné vlákna |  |
| * ceninový papier – ochranný prúžok |  |
| **Grafika** definovaná v zmysle požiadaviek v bode „Vnútorné listy s vízovými stranami – grafika“ | |
| * ultratenké líniové motívy – minimálne dve tretiny (75%) týchto liniek musí mať šírku do max. 50 mikrometrov, ostatné môžu mať šírku do max. 100 mikrometrov |  |
| * pozitívne a negatívne mikrotexty |  |
| * antikopírovacie prvky |  |
| * UV prvky |  |
| **Tlač** definovaná v zmysle požiadaviek v bode „Vnútorné listy s vízovými stranami – tlač“ | |
| * ofset (VIS) |  |
| * ofset (VIS – irisový prechod) |  |
| * ofset (UV žiarenie) |  |
| * tlač z výšky |  |
| **Kvalita vyhotovenia grafiky** | |
| * sútlač |  |
| * čitateľnosť mikrotextov |  |
| * kontinuálna prefarbenosť liniek (ofset - VIS) |  |
| * kontinuálna prefarbenosť liniek (ofset - UV) |  |
| * kontinuálna prefarbenosť a funkcionalita motívu OVI (sieťotlač) |  |
| * kontinuálna prefarbenosť a funkcionalita motívu OVI (hĺbkotlač) |  |
| * hmatateľná plasticita liniek (hĺbkotlač) |  |
|  |  |
| **Ďalšie špecifiká** definované v zmysle požiadaviek v bode „Vnútorné listy s vízovými stranami – ďalšie špecifiká“ | |
| * číslo (tlač z výšky) |  |
| * číslo (laserová perforácia) |  |
| * zošitie komponentov pasovej knižky |  |

V prípade nesplnenia niektorej z požiadaviek na preukázanie technickej a odbornej spôsobilosti bude uchádzač vylúčený z verejného obstarávania.

**Predloženie vzoriek – fyzická ponuka**

**Ponuka so vzorkami sa predkladá v uzavretom, prípadne zapečatenom obale, zabezpečenom proti nežiaducemu otvoreniu, na ktorom budú uvedené nasledovné údaje:**

- adresa Verejného obstarávateľa (Objednávateľa): Ministerstvo vnútra Slovenskej republiky, Odbor verejného obstarávania, Pribinova 2, 812 72 Bratislava

- obchodné meno a sídlo, resp. miesto podnikania uchádzača (Dodávateľa) alebo obchodné mená a sídla, resp. miesta podnikania všetkých členov skupiny dodávateľov,

- označenie „VEREJNÁ SÚŤAŽ – NEOTVÁRAŤ“,

- označenie heslom súťaže „Čistopisy dokladov Slovenskej republiky II.“

**Ponuku obsahujúcu vzorky je potrebné doručiť v lehote na predkladanie ponúk na adresu: Ministerstvo vnútra Slovenskej republiky, Pribinova 2, 812 72 Bratislava. V prípade osobného doručenia v pracovných dňoch v čase od 08:30 do 14:00 hod.**

Uchádzač môže na preukázanie technickej alebo odbornej spôsobilosti využiť technické alebo odborné kapacity inej osoby, bez ohľadu na ich právny vzťah v čase podania ponuky. V takom prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s osobou, ktorej technickými alebo odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti, musí preukázať splnenie podmienky účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona; oprávnenie poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa technickej alebo odbornej spôsobilosti za všetkých členov skupiny spoločne.

Uchádzačom predkladané doklady musia byť preložené v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa § 34 zákona musí byť zrejmé splnenie minimálne požadovanej úrovne podmienok účasti stanovených verejným obstarávateľom a rovnako musí byť zrejmé, že preukazovanie sa týka osoby uchádzača.

1. Všeobecné informácie, JED

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie (ďalej „JED“) so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese [https://www.uvo.gov.sk/iednotnv-europskv- dokument-pre-vereine-obstaravanie-602.html](https://www.uvo.gov.sk/iednotnv-europskv-%20dokument-pre-vereine-obstaravanie-602.html). V prípade jeho použitia predloží uchádzač JED v ponuke v elektronickej podobe.

Vo formulári JED uchádzač vyplní nasledovné časti:

a) časť II – A, B a C,

b) časť III - A, B, C a D,

c) časť IV – oddiel α (globálny údaj pre všetky podmienky účasti),

d) časť VI.

Formulár JED s vyplnenými údajmi o tomto verejnom obstarávaní tvorí prílohu č. 6 týchto súťažných podkladov.

Ak uchádzač nevyužije na preukázanie splnenia podmienok účasti jednotný európsky dokument podľa § 39 zákona predkladá v ponuke doklady na preukázanie splnenia podmienok účasti v pôvodnej elektronickej podobe podľa bodu 10.2 týchto súťažných podkladov.

Pri prepočte inej meny na menu euro sa použije kurz Európskej centrálnej banky platný v deň odoslania oznámenia o vyhlásení verejného obstarávania na uverejnenie v Úradnom vestníku EÚ.